**NOTĂ INFORMATIVĂ**

*la proiectul hotărârii Guvernului*

*privind modificarea Hotărârii Guvernului nr. 554/2023 cu privire la eliberarea unor bunuri materiale din rezervele de stat și alocarea mijloacelor financiare pentru lichidarea consecințelor situației excepționale cu caracter natural*

**(număr unic 784/MAI/2023)**

|  |
| --- |
| **1. Denumirea autorului și, după caz, a participanților la elaborarea proiectului** |
|  Proiectul a fost elaborat de către Ministerul Afacerilor Interne. |
| **2. Condițiile ce au impus elaborarea proiectului de act normativ și finalitățile urmărite** |
|  Urmare situației excepționale cu caracter natural (vânt puternic și ploi) din luna iulie 2023, care a afectat mai multe locuințe și clădiri administrative din raioanele de Nord ale țării, întru susținerea populației afectate, prin Dispoziția Comisiei pentru Situații Excepționale a Republicii Moldova nr. 77 din 28.07.2023, s-a dispus eliberarea unor bunuri materiale din rezervele de stat (foi ondulate pentru acoperiș, țiglă metalică și cherestea).  Astfel, în perioada 28 iulie – 17 august 2023, Inspectoratul General pentru Situații de Urgență al Ministerului Afacerilor Interne a transportat bunurile materiale eliberate de către Agenția Rezerve Materiale din subordinea Ministerului Afacerilor Interne către raioanele afectate.  Totodată, în vederea intervenirii operative a statului pentru susținerea populației, pe lângă unitățile de transport ale Inspectoratului General pentru Situații de Urgență al Ministerului Afacerilor Interne, în procesul de transportare a bunurilor au fost suplimentar antrenate și unități de transport din dotarea Inspectoratului General al Poliției al Ministerului Afacerilor Interne, dar și a Ministerului Apărării.  Astfel, conform calculelor privind consumul de carburanți (motorină, benzină și ulei auto), pentru transportarea materialelor de construcții din rezervele de stat, Inspectoratul General pentru Situații de Urgență al Ministerului Afacerilor Interne a utilizat 13481,21 litri de motorină, în sumă totală de **302,3 mii lei**, Inspectoratul General al Poliției al Ministerului Afacerilor Interne – 168,50 litri de motorină și 701,35 litri de benzină, în sumă totală de **21,7 mii** **lei**, iar Ministerul Apărării – 18352,00 litri de motorină, în sumă totală de **426,9 mii lei.**  Cheltuelile suportate de către Ministerul Afacerilor Interne și Ministerul Apărării constituie suma de **750,9 mii lei,** fiind realizate economii față de suma stabilită inițial în Hotărârea Guvernului nr. 554/2023, prin care s-au stabilit cheltuielile de transport în sumă de 871,43 mii lei.  În contextul solicitărilor parvenite din partea Consiliilor raionale Dondușeni, Drochia și Edineț, au intervenit careva schimbări în distribuirea bunurilor materiale eliberate din rezervele de stat.  Astfel, conform demersului Consiliului raional Dondușeni nr. 156 din 01.08.2023, s-a solicitat de a nu livra primăriei orașului Dondușeni 561 foi ondulate pentru acoperiș și 1m3 de cherestea, eliberarea cărora a fost dispusă prin pct. 1 sbp. 1.1. și sbp. 1.2. din Dispoziția Comisiei pentru Situații Excepționale a Republicii Moldova nr. 77/2023, deoarece primăria orașului Dondușeni a compensat din fondul de rezervă local pentru anul 2023 numărul necesar de materiale de construcții pentru repararea acoperișurilor clădirilor multietajate și a caselor individuale de locuit care au fost afectate de ploile torențiale și vântul puternic din 25 iulie 2023.  Urmare constatării pagubelor și reevaluării prejudiciilor cauzate, prin demersul Consiliului raional Drochia nr. 507 din 18.08.2023, s-a solicitat de a nu livra cantitatea de 139,132 m3 de cherestea din cantitatea totală de 184,1 m3, dispusă prin Dispoziția Comisiei pentru Situații Excepționale.  Totodată, din diferența livrată în cantitate de 44,968 m3 de cherestea, 4,93 m3 au fost livrate primăriei satului Mîndîc din raionul Drochia, care inițial nu a fost inclusă în lista din Anexa la Dispoziția Comisiei pentru Situații Excepționale nr. 77/2023.  Conform demersului Consiliului raional Edineț nr. 118/02/1-19 din 23.08.2023, s-a solicitat de a include în lista destinatarilor și localitatea s. Bădragii Noi din raionul Edineț, întru transmiterea primăriei satului Bădragii Noi a 550 foi ondulate pentru acoperiș, care inițial au fost destinate pentru satul Corpaci. Ca rezultat, prin Dispoziția Comisiei pentru Situații Excepționale a Republicii Moldova nr. 80 din 04.09.2023 a fost modificată Dispoziția Comisiei pentru Situații Excepționale a Republicii Moldova nr. 77/2023, pct. 9 al căreia stabilește că Ministerul Afacerilor Interne va elabora și va promova proiectul de modificare a Hotărârii Guvernului nr. 554/2023 în vederea aducerii actului normativ în concordanță cu prevederile dispoziției prenotate.  |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
|  Proiectul nu are drept scop transpunerea unor prevederi din legislația Uniunii Europene. |
| **4. Principalele prevederi ale proiectului și evidențierea elementelor noi** |
|  Proiectul prevede modificări la Hotărârea Guvernului nr. 554/2023, după cum urmează:  - modificarea pct. 1, prin substituirea costului bunurilor materiale eliberate cu titlu de deblocare din rezervele de stat; - completarea pct. 2 cu alte două autorități responsabile de transportarea bunurilor materiale la locul de destinație, și anume – Inspectoratul General al Poliției al Ministerului Afacerilor Interne și Ministerul Apărării; - prezentarea pct. 4 în redacție nouă, și anume – includerea sumelor mijloacelor financiare ce urmează a fi alocate din fondul de rezervă al Guvernului Inspectoratului General pentru Situații de Urgență al Ministerului Afacerilor Interne, Inspectoratului General al Poliției al Ministerului Afacerilor Interne și Ministerului Apărării; - completarea pct. 6, în partea ce ține de includerea, pe lângă Ministerul Afacerilor Interne, a Ministerului Apărării în calitate de autoritate responsabilă de reflectarea conformă a cheltuielilor de transportare a bunurilor materiale; - anexa, care stabilește Lista bunurilor materiale eliberate cu titlu de deblocare din rezervele de stat, urmare modificării destinatarilor și cantităților de bunuri eliberate, este expusă în redacție nouă.  |
| **5. Fundamentarea economico-financiară** |
|  Urmare aprobării proiectului, Ministerul Finanțelor va aloca din fondul de rezervă al Guvernului, mijloace financiare în sumă de 750,9 mii lei pentru acoperirea cheltuielilor de transportare a bunurilor materiale la locul de destinație, după cum urmează: 1) Ministerului Apărării – 426,9 mii lei; 2) Ministerului Afacerilor Interne – 324,0 mii lei, inclusiv pentru: a) Inspectoratul General pentru Situații de Urgență – 302,3 mii lei; b) Inspectoratul General al Poliției – 21,7 mii lei. |
| **6. Modul de încorporare a actului în cadrul normativ în vigoare** |
|  Proiectul se încorporează în sistemul actelor normative în vigoare.  |
| **7. Avizarea și consultarea publică a proiectului** |
|  În conformitate cu prevederile Legii nr. 100/2017 cu privire la actele normative și art. 9 din Legea nr. 239/2008 privind transparenţa în procesul decizional, pe pagina web oficială a Ministerului Afacerilor Interne și pe portalul consultativ [www.particip.gov.md](http://www.particip.gov.md) a fost plasat anunțul referitor la inițierea procesului de elaborare a proiectului de act normativ, iar ulterior și proiectul hotărârii Guvernului – spre consultări publice.  Proiectul a fost avizat de către Ministerul Apărării, Ministerul Finanțelor, Ministerul Infrastructurii și Dezvoltării Regionale și Ministerul Muncii și Protecției Sociale. Toate autoritățile au prezentat lipsă de obiecții și propuneri pe marginea proiectului. Pozițiile autorităților publice centrale de specialitate au fost reflectate în sinteza obiecțiilor și propunerilor (recomandărilor) la proiect.  |
| **8. Constatările expertizei anticorupție** |
|  Proiectul a fost supus expertizei anticorupție. Concluziile expertizei anticorupție, prezentate prin Raportul de expertiză anticorupție nr. EHG 23/9080 din 02.10.2023 sunt următoarele: Proiectul a fost elaborat de către Ministerul Afacerilor Interne urmare a situației excepționale cu caracter natural (vânt puternic și ploi) din luna iulie 2023, care a afectat mai multe locuințe și clădiri administrative din raioanele de Nord ale țării.  Prin proiect se propune modificarea Hotărârii Guvernului nr.554/2023 cu privire la eliberarea unor bunuri materiale din rezervele de stat și alocarea mijloacelor financiare pentru lichidarea consecințelor situației excepționale cu caracter natural.  Proiectul promovează interesul public privind susținerea populației din raionale de Nord ale țării, afectate urmare a calamităților naturale care au avut loc în luna iulie 2023 și care a deteriorat mai multe locuințe și clădiri administrative. Potrivit proiectului, pe lângă Ministerul Afacerilor Interne, în calitate de autoritate responsabilă de reflectarea conformă a cheltuielilor de transportare a bunurilor materiale, este inclus și Ministerul Apărării. |
| **9. Constatările expertizei de compatibilitate** |
|  - |
| **10. Constatările expertizei juridice** |
|  Proiectul a fost supus expertizei juridice. Urmare acesteia Ministerul Justiției a prezentat lipsă de obiecții și propuneri la proiect.  |
| **11. Constatările altor expertize** |
|  |

 **Ministru Adrian EFROS**